பகவானே , எனக்கு ஒன்றும் ஆகவில்லையே ? என்னை நானே கேட்டுக் கொள்ளும் போதே தெரிகிறது ஏதோ ஆகிவிட்டதென்று. எங்கும் பட்டாஸ் ஒலிகள் கேட்டவாறிருக்கின்றன்அ. கையில் பிடித்த பூக்குடலையுடன் வேகமாக மூச்சு விட்டவாறு உடம்பு பதற உதடுகள் துடிக்க நிற்கிறேன். ஹோ வென்று அழுகை வருகிறது. அம்மாவைப் பார்க்க வேண்டும். சின்னாளப்பட்டு உடுத்திய தோளில் தலையை அழுத்திப் பதித்துக் கொள்ள வேண்டும். " பயமா இருக்கே " என்று வெட்கமில்லாமல் சொல்லி அழ வேண்டும். அம்மாதலையைத் தடவித் தருவாள். என்னவோ ஆகிவிட்டதே பயங்கரமாக... முறுக்குப் பிழிய வரும்